joelniklaus/EU_Wikipedias huggingface dataset:
Suvijärvi (järvenosa Pyhtäällä)

Suvijärvi  on Uudellamaalla Loviisan Ruotsinpyhtäällä, Suomenkylässä sijaitseva järvi. Sen kautta kulkee Kymijoen läntinen suuhaara.

Maantietoa 
Järven pinta-ala on 59 hehtaaria, se on 1,8 kilometriä pitkä ja 750 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 852 500 kuutiometriä. Sen keskisyvyys on 1,4 metriä ja suurin syvyys on 6,8 metriä. Sen rantaviivan pituus on 5,7 kilometriä.
.

Vesistösuhteet 
Kymijoen suiston läntinen haara kulkee Suvijärven kautta. Sen mukaisesti järvi luetaan kuuluvaksi Kymijoen vesistöön (vesistöaluetunnus 14), Kymijoen alueeseen (14.1), tarkemmin sanottuna Kymijoen alaosan alueeseen (14.11) ja Kymijoen suuhaarojen alueeseen (14.111). Järven vedenpinnan korkeus on 14,8 metriä mpy.

Lähteet 

Kymijoen alaosan alue
Botin luomat artikkelit
Loviisan järvet
Diego Maradona (elokuva)

Diego Maradona on Asif Kapadian ohjaama englantilainen dokumenttielokuva vuodelta 2019. Se kertoo argentiinalaisen jalkapallotähden Diego Maradonan uran huippuvaiheista.

Arvosteluja

Lähteet

Aiheesta muualla 
 

Vuoden 2019 elokuvat
Brittiläiset dokumenttielokuvat
Elossa (Samae Koskisen albumi)

Elossa on Samae Koskisen toinen sooloalbumi. 

Samae Koskinen ja Kauko Röyhkä jatkoivat yhteistyötä tällä levyllä. Tarkoituksena oli työstää teemalevy, jonka kappaleet kertoisivat yhden päivän tapahtumista eri henkilöiden näkökulmista. Levyn piti alun perin ilmestyä keväällä 2008, mutta se julkaistiin lopulta 4. helmikuuta 2009. Sanoitukset syntyivät Samaen ja Kaukon yhteistyönä.

Kappaleet 

 Perjantai
 5+2
 Hevonen
 Saa haluta
 Vanha mies parvekkeella
 Aikasi loppuu
 Vapaamuurari
 Ettei kukaan lähtis yksin
 27
 Kuolematon
 Kaiken pitää aina jatkua

Lähteet 

 Vuoden 2009 albumit
 Samae Koskisen albumit
Yleisurheilu kesäuniversiadeissa 1975

Yleisurheilu oli VIII Kesäuniversiadien ainoa urheilulaji. Tapahtuma järjestettiin Roomassa 18.-21. syyskuuta 1975. Kisapaikkana oli Rooman olympiastadion eli Stadio Olimpico.

Mitalistit

Miehet

Naiset

Mitalitaulukko

Lähteet 
World Student Games (Universiade - Men)  - GBR Athletics
World Student Games (Universiade - Women)  - GBR Athletics

Vuoden 1975 yleisurheilu
1973
Plomion

Plomion on kunta Pohjois-Ranskassa Aisnen departementissa Hauts-de-Francen alueella.

Kunnan nähtävyyksiä on Notre-Dame de Plomionin linnoitettu kirkko. Se on yksi upeimmista Thiérachen alueella. Kirkko on rakennettu kokonaan tiilistä samalla paikalla sijainneen vanhemman kirkon perustuksille. Kirkko oli samalla myös varuskunnan tukikohta. Linnoituskirkon tekee harvinaiseksi se, että siinä on kaikki linnoituskomponentit torneineen. Kirkossa on yli 60 ampuma-aukkoa, joista 42 on päätornissa. Rakennusta on koristeltu lasitetuilla tiilillä tehdyillä geometrisilla kuvioilla. Kirkkoa kunnostetaan ja kunnostustyön on määrä valmistua vuonna 2020.

Lähteet

Aiheesta muualla

Aisnen kunnat
Allosauroidea

Allosauroidea on sukupuuttoon kuollut teropodeihin kuuluva dinosaurussryhmä. Se sisältää muun muassa heimot Allosauridae ja Carcharodontosauridae. 

Allosauridae-heimon dinosaurukset olivat suuria lihansyöjiä ja myöhäisjurakauden menestyneimpiä saalistajia. Niistä tunnetuin on Allosaurus, joka hallitsi Pohjois-Amerikan keskilänttä veitsimäisine hampaineen, hurjine kynsineen sekä pitkine vahvoine jalkoineen. Se saalisti stegosauruksia, ornitopodeja ja ryhmissä jopa sauropodeja. Allosauridae-heimolla oli suuret varhaiset kallot ja kolmisormiset eturaajat, ja niitä on löydetty Pohjois-Amerikasta, Afrikasta ja Aasiasta. Tyrannosaureista poiketen monilla allosaureilla oli kookkaat ja vahvat eturaajat joilla ne pystyivät tarttumaan saaliiseen. Niitä seurasi lopulta Carcharodontosauridae, joka oli spinosaurien rinnalla Gondwanan hallitsevia petoryhmiä varhais- ja myöhäisliitukaudella ja jonka lajeja on löydetty myös Pohjois-Amerikasta ja Aasiasta. 

Carcharodontosauridae-heimoon kuuluvat Neovenator Wightsaarelta sekä Gigantosaurus, Mapusaurus ja tietenkin itse Carcharodontosaurus.
Jotka olivat samaa kokoa kuin tyrannosaurus Rex tai suurempia. Linja-auton pituinen Gigantosaurus oli näistä suurin, ja sen kallo oli ihmisen pituinen ja täynnä veisenkokoisia viiltäviä hampaita. Luultavasti kaikki kolme saalisti liitukaudella suuria titanosaureja.

Carcharodontosaurus, jonka mukaan koko heimo on nimetty, oli vähällä jäädä löytymättä. Sen ensimmäiset fossiilit löysi Ernst Stromer Egyptin autiomaasta 1920-luvulla, ja ne varastoitiin Müncheniin. Myöhemmin ne tuhoutuivat toisen maailmansodan pommituksissa, kuten myös spinosauruksen jäänteet. Carcharodontosaurus tunnettiin monta vuotta vain Stromerin pirrustuksista, kunnes vuonna 1995 Paul Sereno löysi toisen luurangon. Vuotta myöhemmin Sereno ja Steve Brusatte löysivät toisen lajin, Carcharodontosaurus liguidensisin.

Lähteet 

Teropodit
Malalai

Malalai oli afganistanilainen paštunainen, jota pidetään Afganistanissa brittien vastaisen toisen afgaanisodan aikaisen Maiwandin taistelun sankarihahmona.

Malalain tarina tunnetaan lähinnä paštujen suullisen kansanperinteen kautta. Taistelusta kertovat brittiläiset aikalaislähteet eivät kerro hänen tarinastaan Maiwandin taistelussa. Maiwandin taistelu käytiin 27. heinäkuuta 1880. Muhamad Aijub Khan oli johtanut afgaaniarmeijan kohti Heratia Kandaharista ja joukot kohtasivat noin 2 500 miehen brittijoukon Maiwandissa. Taistelun aikana Malalain sanotaan tehneen hunnustaan lipun ja kannustaneen laulamalla taistelevia afgaaneja näiden taistelutahdon ollessa pettämäisillään. Taistelu päättyi brittien ainoaan merkittävään tappioon sodan aikana. Malalain itse sanotaan saaneen surmansa brittien ampumasta luodista taistelun aikana. 

Voitosta Maiwandissa tuli osa Afganistanin kansallista legendaa ja Maiwandin uskottiin kääntäneen lähellä olleen tappion voitoksi. Sodan lopputuloksen kannalta voitolla ei kuitenkaan ollut suurta merkitystä. Sittempien jälkipolvien aikana Malalaista tuli joka tapauksessa kansallissankarittaren tapainen hahmo Afganistanissa. Sittemmin hänen mukaansa on nimetty esimerkiksi kouluja ja sairaaloita. Hänen mukaansa sai nimensä myös esimerkiksi Nobelin rauhanpalkinnon saanut Malala Yousafzai.

Lähteet

Afganistanilaiset henkilöt
Syntymävuosi tuntematon
Vuonna 1880 kuolleet
Brander (yritys)

Brander on vuonna 1920 perustettu suomalainen perheyritys, joka harjoittaa leipomo- ja kahvilatoimintaa. Yrityksellä on useita konditorioita Tampereen keskustassa. Lisäksi sillä on kahvila- ja leipomoliike Pirkkalassa.

Historiaa

Brander on Tampereen vanhin konditoria. Sen ensimmäinen myymälä perustettiin 1920-luvun alussa Kauppakadun ja Hämeenpuiston kulmaan. Rakennus tunnettiin alun perin Spriitehtaan talona, mutta leipomon avaamisen jälkeen sitä alettiin kutsua Branderin taloksi ja Brantsun kulmaksi.

Branderin talo purettiin vuonna 1962. Kahvila jatkoi sen jälkeen toimintaansa uudisrakennuksessa, joka nousi puretun talon tilalle. Arkkitehdit Reima Pietilä ja Raili Paatelainen suunnittelivat uuteen kahvilaan rakennustaiteellisesti korkeatasoisen sisustuksen, johon kuului veistoksellisia seinä- ja kattorakennelmia. Kun Brander luopui kyseisistä tiloista vuonna 1984, Tampereen kaupunki osti nämä rakennelmat. Ne sijoitettiin Reima ja Raili Pietilän suunnittelemaan Hervannan toimintakeskukseen, joka valmistui 1989.

Ratikkakahvila
Kesällä 2019 Brander avasi kahvilan Tampereen Keskustorille. Kahvilan asiakastilat sijaitsivat vanhassa raitiovaunussa, joka on ollut aikoinaan Helsingin kaupungin liikennelaitoksen käytössä. Helsinki on lahjoittanut raitiovaunun Tampereen kaupungille. Vaunu on valmistettu Valmetin Tampereen-tehtaalla vuonna 1974.

Syksystä 2021 alkaen Brander ei enää pidä ratikkakahvilaa. Tilalle tulee toinen yrittäjä.

Lähteet

Suomalaiset leipomot
Kahvilaketjut
Tamperelaiset yritykset
Suomalaiset elintarvikeyritykset
Suomalaiset elintarvikealan tuotemerkit
Suomalaiset perheyritykset
Veli Seppä

Veli Esko Seppä (22. lokakuuta 1947 – 10. marraskuuta tai 11. marraskuuta 2022) oli suomalainen taidemaalari, entinen hitsaaja, joka tuomittiin vuonna 2017 kaikkiaan 104 taideväärennöksestä vuoden ja 11 kuukauden ehdolliseen vankeustuomioon. Sepän on sanottu olleen Suomen taidehistorian taitavin ja tuotteliain väärentäjä.

Seppä väärensi vuosikymmenten mittaan taidekauppiaiden tilauksesta satoja teoksia, muun muassa Akseli Gallen-Kallelan, Pekka Halosen, Reidar Särestöniemen, Helene Schjerfbeckin, Hugo Simbergin, Ellen Thesleffin ja Maria Wiikin töitä. Tuotteliain kausi sijoittui vuosiin 2008–2013. Vuonna 2011 Sepän väärennös Fernand Légerin maalauksesta Le cirque myytiin 2,2 miljoonalla eurolla. Saman taiteilijan Composition murale Sepän väärentämänä myytiin Bukowskin huutokaupassa Bukowskin omistajalle 440 000 eurolla. Schjerfbeckiä Seppä väärensi ainakin 1990-luvun alusta alkaen. Helsinkiläinen keräilijä maksoi vuonna 2008 Sepän väärentämästä Schjerfbeckin Markkinaomenasta 350 000 euroa. Samalle keräilijälle oli myyty muitakin Sepän väärennöksiä.

Poliisin pojaksi 1940-luvun lopulla syntynyt Seppä oli nuoruudessaan Eero Nelimarkan maalausoppilaana, ja hän on sen jälkeen käynyt muitakin alan lyhytkursseja. Hän lähti tuhansien suomalaisten tavoin siirtolaiseksi Ruotsiin, jossa hän työskenteli hitsaajana ja alkoholisoitui. Seppä oli naimisissa neljä kertaa. Hän asui Lempäälän Sääksjärvellä avoliitossa ex-puolisonsa kanssa.

Keskusrikospoliisi sai Sepän kiinni tammikuussa 2014, minkä jälkeen hän tunnusti lähes 200 taideväärennöstä. Hänet tuomittiin Suomen siihen asti suurimman taidehuijausjutun yhteydessä, jonka päätekijät, Galerie Vision Oy:n yrittäjät, saivat neljä ja viisi vuotta ehdotonta vankeutta ja määrättiin miljoonien eurojen korvausten maksajiksi. Jutussa tuomittiin vankeusrangaistuksiin seitsemän muutakin henkilöä, mutta kuuden syytteet hylättiin. Käräjäoikeuden tuomiot eivät ole lainvoimaisia, koska niistä on valitettu hovioikeuteen. Seppä itse sai vain vajaan kahden vuoden ehdollisen vankeustuomion, sillä hän oli tehnyt yhteistyötä poliisin kanssa eikä ollut saanut suurta taloudellista hyötyä väärennöksistä. Suurin osa voitoista oli mennyt taidekauppiaille.

Monet Sepän väärennöksistä ovat edelleen liikkeellä taidemarkkinoilla eikä niiden nykyisiä omistajia tunneta.

Sepällä diagnosoitiin vuonna 2011 keuhkosyöpä. Vuonna 2021 hänestä tehtiin lyhytdokumenttielokuva Mestari vai rikollinen. Seppä kuoli keuhkosyöpään 75-vuotiaana marraskuussa 2022.

Lähteet

Aiheesta muualla 
 Dokumenttifilmi Mestari vai rikollinen? Yle Areenassa

Taideväärentäjät
Suomalaiset taidemaalarit
Suomalaiset rikolliset
Vuonna 1947 syntyneet
Vuonna 2022 kuolleet
Vanha virsi Taalainmaan karjamajoilta

Vanha virsi Taalainmaan karjamajoilta  (Gammal fäbodpsalm från Dalarna) on ruotsalainen kansansävelmä, koraali, joka on tullut tunnetuksi Oskar Lindbergin vuonna 1936 tekemän urkusovituksen kautta.

Tätä sävelmää on laulanut aikanaan sokea kansanmuusikko Grund Olof Ersson eli ‘Sokea Olof’ (1807–1881), joka oli oppinut sen vuorostaan kansanpelimanni Bälter Erik Olssonilta (s. 1793). Toinen kansanpelimanni, älvdalsåsenilainen Kettis Lars Matson (k. 1940) oli oppinut sävelmän Olov Erssonilta, ja sävelmä julkaistiin 1919 Karl-Erik Forsslundin kokoelmassa Med Dalälven från källorna till havet.

”Karjamajalauluja” lauloivat perinteisesti naiset, jotka olivat vuoristossa, karjamajoilla kesäisin paimentamassa karjaa. 

14. elokuuta 1936 Ruotsin yleisradiossa lähetettiin konsertti, jossa Lindberg soitti omia urkuteoksiaan, niiden joukossa vain kolme päivää aikaisemmin valmistunut teos, josta myöhemmin on tullut eniten esitetty ruotsalainen urkuteos. Radiolähetyksessä se esiteltiin Hengellisenä lauluna Älvdalenista, mutta muutamaa vuotta myöhemmin, laulun ilmestyessä painettuna, teoksen nimenä oli Gammal fäbodapsalm från Dalarna (Vanha virsi Taalainmaan karjamajoilta).

1800-luvun lopulla oli Oskar Lindberg käynyt isänsä kanssa Gagnefin lähetyskirkossa. Vieraileva saarnamies Älvdalenin Näsetin kylästä oli jumalanpalveluksessa laulanut hengellisen laulun, jonka sävelmä oli Älvdalsåsenista. Laulun sanat olivat Sions toner -laulukirjasta, jota Evankelinen Isänmaansäätiö -herätysliike käytti. Oskarin veli Albert kirjoitti sävelmän muistiin, ja sen pohjalta Oskar Lindberg on tehnyt urkuteoksensa. Sävelmään lienee liittynyt erilaisia tekstejä.

Ruotsalainen Abba-yhtye esitti sävelmää instrumenttiversiona viimeisen konserttikiertueensa aikana 1979–1980. Laulajatar Carola Häggkvist on julkaissut sävelmän ja siihen kirjoitetun tekstin albumilla Störst av allt vuonna 2005. Monet muutkin, myös suomalaiset laulajat ovat tehneet omia tulkintojaan sävelmästä.

Sävelmää on Ruotsissa kauan toivottu myös virsikirjaan, niin myös nykyisen, vuonna 1986 hyväksytyn virsikirjan valmistelun aikana. Virsikomitea toivoikin melodiaan sopivaa tekstiä, ”lohdutuksen ja toivon virttä”, ja runoilija Eva Norberg-Hagberg kirjoitti vuonna 1984 komitean toivoman tekstin. Se on Ruotsin kirkon vuoden 1986 virsikirjassa virsi 629 "Så kort var den fröjd som i världen jag fann", Anna-Mari Kaskisen suomennoksena Ruotsin kirkon virsikirjassa "Vain tuokion onnea toi maailma". Virrelle valittiin kuitenkin toinen toisinto koraalista kuin Lindbergin käyttämä. Valittu toisinto on komitean mielestä paremmin virsikirjaan ja  seurakuntavirren sävelmäksi soveltuva kuin Lindbergin urkuteokseksi sovittama toisinto.

Lähteet 

Virret
Kansanmusiikki
Erhard Melcher

Erhard Melcher (s. 17. marraskuuta 1939) on saksalainen insinööri ja liikemies. 

Melcher työskenteli 1960-luvun alkupuolella Mercedes-Benzin tuotekehityksessä. Vuonna 1967 hän perusti yhdessä Hans Werner Aufrechtin kanssa Mercedes-AMG:n, jonka osake-enemmistö myytiin Daimler-Chryslerille 1990-luvun lopussa. A tarkoittaa Aufrechtia, M Melcheriä ja G Großaspachia, eli paikkakuntaa, jossa AMG perustettiin.

Lähteet

Aiheesta muualla 
Jokamies: Hauskaa syntymäpäivää, C 36 – Mersun ja AMG:n ensimmäinen virallinen yhteistyöprojekti täyttää tänään 25 vuotta (9.9.2018)

Saksalaiset elinkeinoelämän vaikuttajat
Saksalaiset insinöörit
Vuonna 1939 syntyneet
Elävät henkilöt
Baltasar Breki Samper

Baltasar Breki Samper (s. 22. heinäkuuta 1989 Reykjavík) on islantilainen näyttelijä.

Ura 
Baltasar Breki valmistui islantilaisesta taidealan oppilaitoksesta (Listaháskóli Íslands) vuonna 2015. Hänellä oli ollut jo vuonna 2000 pieni rooli elokuvassa Reykjavik, 101. Baltasar Breki näytteli isohkon sivuroolin islantilaisessa televisiosarjassa Loukussa, jossa hänen roolinsa on Hjörtur Stefánsson. Televisioura jatkuu minisarjassa Chernobyl, jossa Baltasar Breki tekee Ananenkon roolin.

Baltasar Brekin vanhemmat ovat elokuvaohjaaja Baltasar Kormákur ja koreografi Ástrós Gunnarsdóttir. Hänet tunnetaan myös nimellä Baltasar Breki Baltasarsson.

Filmografia

Elokuvat 
Reykjavik, 101 (2000)
Dís (2004)
Veðramót (2007)
Brúðguminn (2008)
Syvyys (Djúpið, 2012)
Vargur (2018)

Televisiosarjat 
Ófærð (2015, 2019)
Chernobyl (2019)

Lähteet

Aiheesta muualla 
Mbl.is: Ljúfur og listfengur (14.9.2008)

Islantilaiset näyttelijät
Vuonna 1989 syntyneet
Elävät henkilöt
I Don’t Care

I Don’t Care on suomalaisen metallimusiikkiyhtye Apocalyptican kappale, joka julkaistiin singlenä yhtyeen Worlds Collide -albumilta. Kappaleen laulaa kanadalainen Adam Gontier, joka tunnetaan muun muassa yhtyeestä Three Days Grace. Kappaleen kirjoittivat Gontier, Eicca Toppinen ja Max Martin. Sen tuotti Jacob Hellner. ”I Don’t Care” nousi toiselle sijalle Billboardin Hot Mainstream Rock Tracks -listalla ensimmäisenä suomalaisen yhtyeen singlenä koskaan.

Lähteet 

Suomalaiset musiikkikappaleet
Tapani Salojärvi

Tapani (Stefanus) Nestorinpoika Salojärvi  (19. huhtikuuta 1904 Loviisa – 1986 Jyväskylä) oli suomalainen näyttelijä, teatterinjohtaja ja teatteriohjaaja.

Ura 
Salojärvi aloitti uransa 1920. Hän työskenteli Jyväskylän, Karhulan, Turun ja Varkauden Työväen Näyttämöillä, Viipurin Työväen Teatterissa sekä Joensuun ja Kemin Teattereissa. Hänen vaimonsa Meri Salojärvi (o.s. Haapakumpu, s. 1905 Jyväskylä) oli myös näyttelijä ja työskenteli samoissa teattereissa kuin puolisonsa.

Vuonna 1930 julkaistussa näyttelijämatrikkelissa Salojärveä luonnehditaan ensirakastajaksi. Hänen roolitehtäviään olivat muun muassa Pekka näytelmässä Unelma karjamajalla, Huotari laulunäytelmässä Tukkijoella, Mosca komediassa Volpone ja Uolevi balladissa Elinan surma. Daniel Hjort oli suosittu ja usein esitetty näytelmä 1900-luvun alkupuoliskolla. Salojärvi näytteli Juhana Flemingin roolin.

Lähteet

Viitteet 

Viite: Tapani ja Meri Salojärven arvosteluleikekirja.

Suomalaiset näyttelijät
Suomalaiset teatterinjohtajat
Suomalaiset teatteriohjaajat
Vuonna 1904 syntyneet
Vuonna 1986 kuolleet
Wout Weghorst

Wout Weghorst (s. 7. elokuuta 1992 Borne) on alankomaalainen jalkapalloilija, joka edustaa kaudella 2022–2023 Turkin Superliigassa pelaavaa Beşiktaşia lainalla englantilaisseura Burnleystä. Hän on pelipaikaltaan hyökkääjä ja on edustanut Alankomaiden maajoukkuetta muun muassa vuonna 2021 pelatuissa EM-kilpailuissa.

Seurajoukkueura 

Weghorst on edustanut kotimaassaan Emmeniä, Heraclesta ja AZ Alkmaaria. Viimeksi mainitun joukkueen riveissä hän pelasi kaudella 2016–2017 Eurooppa-liigassa kahdeksan ottelua ja teki niissä yhden maalin. Kaudella 2017–2018 hän teki Eredivisiessä 18 maalia ja Alankomaiden cupissa viidessä loppuottelua edeltäneessä ottelussa yhteensä yhdeksän maalia mutta ei onnistunut maalinteossa enää loppuottelussa, jonka AZ hävisi Feyenoordille.

Weghorst siirtyi saksalaisseura Wolfsburgiin kesällä 2018. Ensimmäisellä bundesliigakaudellaan hän pelasi 34 liigaottelua ja teki niissä 17 maalia, millä hän oli liigan maalintekijätilastossa jaetulla kolmannella sijalla. Hän teki hattutempun maaliskuussa 2019 Fortuna Düsseldorfia ja toukokuussa 2019 FC Augsburgia vastaan. Kaudella 2019–2020 hän pelasi Bundesliigassa 32 ottelua ja teki niissä 16 maalia, millä hän oli liigan neljänneksi paras maalintekijä. Hän teki hattutempun helmikuussa 2020 Hoffenheimia vastaan. Yhdeksässä Eurooppa-liigan ottelussaan hän teki kaksi maalia. Kaudella 2020–2021 Weghorst teki 34 bundesliigaottelussaan 20 maalia ja oli liigan maalintekijätilastossa jaetulla neljännellä sijalla. Kaudella 2021–2022 hän teki 18 bundesliigaottelussaan kuusi maalia ja pelasi viisi Mestarien liigan ottelua tekemättä maaleja.

Weghorst siirtyi tammikuun 2022 lopulla Englannin Valioliigassa pelaavaan Burnleyyn. Hän pelasi 20 valioliigaottelua ja teki niissä kaksi maalia. Kauden päätteeksi Burnley putosi toiselle sarjatasolla ja Weghorst siirtyi kaudeksi 2022–2023 lainalle turkkilaisseura Beşiktaşiin.

Maajoukkueura 

Weghorst pelasi Alankomaiden maajoukkueessa ensimmäisen kerran maaliskuussa 2018 ystävyysottelussa Englantia vastaan. Syyskuun 2022 loppuun mennessä hän on pelannut 15 maaottelua, joista viidessä hän on pelannut avauskokoonpanossa. Hän teki ensimmäisen maajoukkuemaalinsa kesäkuussa 2021 ystävyysottelussa Georgiaa vastaan, toisen viikkoa myöhemmin EM-kilpailujen alkulohko-ottelussa Ukrainaa vastaan ja kolmannen kesäkuussa 2022 Kansojen liigan ottelussa Walesia vastaan.

Lähteet 

Alankomaalaiset jalkapalloilijat
Vuonna 1992 syntyneet
Elävät henkilöt
Kita (kirja)

Kita on romaani, kirjoittaja Jalmari Vaula. Kustantaja WSOY, 1. painos vuonna 1945
Kirja on kirjailijan kuvittama.

Suomalaiset romaanit
Haanoja

Haanoja on Kouvolan kaupungin pienalue Kouvolan suuralueella, Kankaron kaupunginosassa. Se sijaitsee Eskolanmäen pohjoispuolella. Haanoja rajautuu etelässä voimalinjaan. Haanojalla sijaitsee muun muassa Haanojan puistoalue, Haanojan haali, jossa on liikuntahalli ja vuonna 2019 lakkautettu uimahalli ja palvelutalo.

Lähteet
Kouvolan karttapalvelu

Kouvolan pienalueet
Teemu Huhtakangas

Teemu Huhtakangas (s. 8. huhtikuuta 1992 Oulu) on ex-pesäpalloilija ja liikunta-alan ammattilainen. 

Kasvattajaseurassaan Kajaanin Pallokerhossa pesis-oppinsa saanut mies on edustanut urallaan 11 eri seuraa (Kajaanin Pallokerho, Kempeleen Kiri, Oulun Lippo, Oulujoen Kiekko, Muhoksen Pallo-Salamat, Sotkamon Jymy, Ylivieskan Kuula, Jyväskylän Lohi, Puijon Pesis, Siilinjärven Pesis ja Laukaan Urheilijat). Superpesis-debyyttinsä Huhtakangas teki kaudella 2019 Siilinjärven Pesiksen paidassa.

Huhtakangas on saavuttanut urallaan B-poikien SM-hopeaa Oulun Lipossa 2010 ja A-poikien SM-kultaa Sotkamon Jymyssä 2012. 

Nykyään hän toimii Jämijärven kunnan hyvinvointipäällikkönä ja Mentaalipalloa valmentajana.

Lähteet
https://yle.fi/urheilu/3-11630140

https://www.applykamk.com/post/alumnitarina-teemu-huhtakangas

Suomalaiset pesäpalloilijat
Vuonna 1992 syntyneet
Elävät henkilöt
Superpesis-pelaajat
Data Group

Data Group on vuonna 1992 perustettu suomalainen ict-ratkaisujen, -tuotteiden ja -palveluiden toimittaja. Data Group koostuu 36:stä itsenäisestä suomalaisesta yrityksestä, joilla on 57 toimipistettä eri puolilla Suomea. Yritykset myös omistavat ketjun. Vuonna 2019 Data Group -ketjuun kuuluvien yritysten yhteenlaskettu liikevaihto on yli 70 miljoonaa euroa ja niissä työskentelee noin 370 henkilöä.

Liiketoiminta 

Data Groupin tyypillisiä asiakkaita ovat yksityisen sektorin ja julkishallinnon pienet ja keskisuuret organisaatiot ympäri Suomen. Data Groupin tarjonta voidaan jakaa neljään osa-alueeseen: käyttäjän työpiste, tietotyön ratkaisut, it-infra, sekä turvallisuus ja hallinta. Data Groupin ydinosaamista ovat toimivan it-kokonaisuuden rakentaminen sekä liiketoiminnan kehittäminen it:n avulla.

 Tunnuslause: Parempaa IT-palvelua 
 Yritysmuoto: osakeyhtiö
 Perustettu: 1992
 Toimitusjohtaja: Timo Vilenius
 Puheenjohtaja: Jarkko Pippola
 Kotipaikka: Elannontie 3, 01510 Vantaa
 Toiminta-alue: Suomi
 Internetsivut: www.datagroup.fi

Lähteet

Aiheesta muualla 
 

Tietotekniikkayhtiöt
Suomalaiset yritykset
Pasi Välimäki

Pasi Tapio Välimäki (s. 1. syyskuuta 1965 Turku) on suomalainen kenraaliluutnantti, joka on toiminut 1. tammikuuta 2022 alkaen maavoimien komentajana. Sitä ennen hän työskenteli elokuusta 2019 alkaen Puolustusvoimien operaatiopäällikkönä. Tasavallan presidentti nimitti 13. elokuuta 2021 Välimäen kenraalin virkaan ajalle 1. tammikuuta 2022 – 31. joulukuuta 2026 ja määräsi hänet maavoimien komentajan tehtävään vuoden 2022 alusta lukien.

Välimäki suoritti upseeritutkintonsa Kadettikoulussa vuosina 1986–1989. Sen jälkeen hän on toiminut muun muassa sotilastarkkailijana Saksassa 1994, YK:n sotilastarkkailijana entisessä Jugoslaviassa 1995–1996, pataljoonan komentajana Karjalan prikaatissa 2007–2009, sektorinjohtajana Pääesikunnan operatiivisella osastolla 2009–2011, strategisen suunnittelun sektorinjohtajana Pääesikunnan suunnitteluosastolla 2013–2015 ja Karjalan prikaatin komentajana 2017–2019.

Sotilastarkkailijan tehtävien lisäksi Välimäki on osallistunut muun muassa Naton elektronisen sodankäynnin kurssille Iso-Britanniassa, toiminut yhteysupseerina US Joint Forces Commandissa Norfolkissa, Yhdysvalloissa sekä toiminut apulaisoperaatiopäällikkönä Regional Command North HQ:ssa ISAF-operaatiossa. Lisäksi hän on valmistunut kansallisen turvallisuusstrategian maisteriksi () National War Collegesta Yhdysvalloissa vuonna 2016.

Pasi Välimäki ylennettiin prikaatikenraaliksi vuonna 2016 ja kenraalimajuriksi vuonna 2019. sekä kenraaliluutnantiksi vuonna 2021.

Lähteet 

Suomalaiset kenraalit
Vuonna 1965 syntyneet
Elävät henkilöt
Suomen maavoimien komentajat
Lögberg

Lögberg eli lakikallio oli Islannin lounaisosassa sijainnut kivimuodostelma. Paikalla sijaitsi aikoinaan Islannin parlamentti Allting. Alkuperäinen Allting kokoontui Þingvellirissä, joka oli helposti saavutettavissa maan lounaisosien asutuilta alueilta. 

Lögbergin tarkka sijainti ei ole tiedossa, koska alueella sijaitsee hautavajoama, joka on muuttanut muotoaan viimeisen 1000 vuoden aikana. Þingvellirille on paikallistettu kaksi mahdollista sijaintia, joista toinen sijaitsee Hallurinn-nimisen rinteen päällä sijaitsevalla tasanteella (paikalla on nykyään lipputanko) ja toinen Almannagjá-nimisessä siirroksessa. Aiemmin sijaintipaikaksi on esitetty myös Hestagjá-rotkoa, mutta tämä on sittemmin hylätty. 

Lögberg oli paikka, jossa parlamentin puheenjohtaja (lögsögumaður) istui ja josta ilmoitukset ja puheenvuorot pidettiin. Kuka tahansa paikalla ollut saattoi pitää puheenvuoronsa Lögbergista. 

Lögberg oli parlamentin keskus sen alusta vuodesta 930 vuoteen 1262, jolloin Islanti liittoutui Norjan kanssa. 

Keskiajan Islanti
Islannin maantiede
Eerik Pietarinen

Eerik Pietarinen (s. 5. joulukuuta 1993) on suomalainen WRC2-sarjassa kilpaileva ralliautoilija. Pietarinen voitti SM2-luokan suomenmestaruuden vuonna 2017. Vuonna 2018 hän voitti myös Baltic Rally Trophyn ja sen ohella SM1-luokan suomenmestaruuden. Ensimmäiset MM-rallinsa Pietarinen ajoi WRC4-luokan Fordilla Suomen MM-rallissa 2013, 2015 ja 2016. 2018 hän kilpaili Suomen rallissa Toni Gardemeisterin Skoda Fabia R5:lla sijoittuen yleiskilpailussa 11. sijalle ja voittaen WRC2-luokan.
Vuodesta 2017 Pietarisen kartanlukijana on toiminut Juhana Raitanen.

Rallin MM-sarjan tulokset 
(Tulosselitteet)

Lähteet

Suomalaiset ralliautoilijat
Rallin Suomen-mestarit
Vuonna 1993 syntyneet
Elävät henkilöt
Tyvipikikärsäkäs

Tyvipikikärsäkäs (Pissodes pini) on kärsäkkäiden heimoon kuuluva kovakuoriaislaji. Aikuinen  tyvipikikärsäkäs on kooltaa 6,5-8 mm. ja sillä on ruskealla pohjalla keltaisia täpliä, jotka ovat peitinsiipien takareunassa sulautuneet yhteen poikkijuovaksi. Tyvipikikärsäkkään kärsä on pitkä ja ohut ja sen tuntosarvet lähtevät kärsän keskeltä toisin kuin tukkimiehentäillä (Hylobius abietis), jonka tuntosarvet lähtevät kärsän päästä. 

Tyvipikikärsäkäs on Suomen pikikärsäkkäistä yleisin aiheuttaen suurimman osan männyntaimikoiden pikikärsäkkäiden aiheuttamista metsätuhoista. Tyvipikikärsäkkäät ovat myös merkittäviä seuraustuholaisia männyille lumi-, myrsky-, pistiäis- ja perhostuhojen yhteydessä. Latva- (Pissodes piniphilus) ja taimipikikärsäkkäät (Pissodes castaneus) aiheuttavat samantapaista tuhoa taimissa kuin tyvipikikärsäkkäät. 

Tyvipikikärsäkäät lisääntyvät männyissä paksun kaarnan alla, jossa niiden toukat tekevät käytäviään haitaten puun nestevirtauksia. Yleisimpiä lisääntymispaikkoja ovat heikentyneet pystypuut, kuorellinen mäntypuutavara ja tuulenkaadot. Tyvipikikärsäkkäät munivat keväällä huhtikuulta aina loppukesään elokuulle saakka. Pääosa muninnasta keskittyy keskikesälle. Munista kuoriutuvat valkeat jalattomat ruskeapäiset toukat. Aikuiset tyvipikikärsäkkäät kuoriutuvat kotelokehdoista keväällä ja aloittavat ravintosyöntinsä männyntaimissa sekä muninnan mäntyjen kuoren alle. Aikuiset tyvipikikärsäkkäät elävät usean vuoden talvehtien maassa.

Aiheesta muualla 
Laji.fi: Tyvipikikärsäkäs ( Pissodes pini )
Metsäntutkimuslaitos (Metla): Tyvipikikärsäkäs ( Pissodes pini )
Insects.fi: Kuva  Pissodes pini  tyvipikikärsäkäs, Pentti Ketola 2008
University of Michigan, Animal Diversity Web (ADW): Pissodes pini 
Pherobase: Semiochemicals of Pissodes pini, the Larger pine weevil 

Kasvien tuhohyönteiset
Metsätuhot
Kärsäkkäät
Splay Suomi

Splay Suomi on huhtikuussa 2014 perustettu suomalainen tubettajien YouTube-verkosto. Se oli perustamishetkellään Suomen ensimmäinen YouTube-verkosto.

Splay Suomen liiketoiminta perustuu sen tarjoamiin sponsorointi-, ja mainontamahdollisuuksiin verkostoonsa kuuluvien tubettajien sisällöissä. Se pyrkii toimimaan välikätenä markkinoijien ja tubettajien välillä. Vuonna 2014 sen verkoston arvioitiin tavoittavan jopa 6,3 miljoonaa videon näyttökertaa kuukaudessa. Splayn verkostoon Suomessa kuuluvat muun muassa Sonja Hämäläinen, Roni Bäck sekä Hydraulic Press Channel.

Splay Suomi on osa kansainvälistä Splay Networks -yritystä, jolla on toimintaa myös muun muassa Ruotsissa.

Lähteet 

YouTube
Suomalaiset yritykset
Songs of Love and Death

Songs of Love and Death on saksalaisen sinfonistametallia soittavan yhtyeen, Beyond the Blackin ensimmäinen kokopitkä studioalbumi, joka julkaistiin 13. helmikuuta vuonna 2015. Albumi sijoittui hyvin Saksan ja Itävallan virallisilla albumilistoilla. 

Albumin ensimmäisenä singlenä julkaistiin kappale In the Shadows, joka on edelleen yksi yhtyeen tunnetuimmista kappaleista. Albumin menestyksen ansiosta Beyond the Blackistä tuli Saksassa ja Itävallassa melko suosittuja metallimusiikin piireissä ja yhtye lähtikin levyn julkaisun jälkeen ensimmäiselle kiertueelleen ympäri Saksan.

Kappalelista

Jäsenet (Albumin julkaisun jälkeen)
 Jennifer Haben - Laulaja
 Nils Lesser - Kitaristi
 Christopher Hummels - Rytmikitaristi ja taustalaulaja
 Erwin Schmidt - Basso
 Tobias Derer - Rummur
 Michael Hauser - Koskettimet

Arvostelut 
 The Metal Observer:

Lähteet

metallialbumit
Lautapelit.fi

Lautapelit.fi Oy on vuonna 1996 perustettu pelien maahantuontia sekä tukku- ja vähittäismyyntiä harjoittava yritys.

Lautapelit.fi julkaisee suomenkielisiä painoksia maailmalla suosituista ja menestystä saavuttaneista lautapeleistä. Yrityksen ensimmäinen suomennos Carcassonne voitti Suomen lelukauppiaiden yhdistyksen jakaman vuoden peli 2004 palkinnon.

Yrityksellä on myymälät Helsingin Kampin sekä Tampereen Ratinan kauppakeskuksissa sekä oma verkkokauppa.

Tunnettuja suomeksi käännettyjä pelejä 

 Agricola
 Bohnanza
 Carcassonne
 Catan (Settlers of)
 Dalmuti
 Exit -pakohuonepelit
 Halli Galli
 Port Royal
 Terraforming Mars

Tunnettuja omia pelijulkaisuja 

 Amul
 Eclipse
 Flamme Rouge
 Hokkaido
 Honshu
 Hornet
 M.U.L.E.
 Nations
 Nations the Dice Game
 Space Freaks

Lähteet 

Suomalaiset lautapelien valmistajat
Suomalaiset kauppaketjut
IFK Göteborg Orientering

IFK Göteborg Orientering on ruotsalainen suunnistusseura. 

Se toimi vuoden 2017 loppuun asti IFK Göteborgin suunnistusjaoksena. Seuran miehet ovat voittaneet Tiomilan vuosina 2015, 2017, 2018 ja 2019 ja Jukolan viestin 2017. Naiset ovat voittaneet Venlojen viestin vuonna 2022 ja sijoittuneet Tiomilassa toiseksi vuonna 2018.

Suomalaisista huippusuunnistajista seuraa edustavat Kirsi Nurmi ja Anna Närhi.

Lähteet

Aiheesta muualla 
Seuran kotisivu
Ruotsalaiset suunnistusseurat
Aarre Happonen

Aarre Alvar Happonen (24. syyskuuta 1910 Tainionkoski – 29. maaliskuuta 1989 Helsinki) oli ammattiyhdistysjohtaja ja päätoimittaja.

Henkilöhistoria
Aarre Happosen vanhemmat olivat työnjohtaja Lauri Pekka Happonen ja Anna Vartiainen ja puoliso vuodesta 1940 Fanny Alisa (Liisa) Litukka. Happonen suoritti Työväen Akatemian 1936 ja toimi sähköasentajana 1927–1935, myymälänhoitajana 1936–1937, toimitsijana 1937–1944, Liiketyötekijäin liiton 1. sihteerinä 1944–1949 ja liiton puheenjohtajana 1949–1974. Liikeliiton kunniapuheenjohtaja hän oli vuodesta 1986. Happonen toimi myös SAK:n hallituksessa ja työvaliokunnassa, Liiketyöntekijä-lehden päätoimittaja hän oli vuodesta 1949. Happonen edusti ammattiliittoaan monissa eri toimikunnissa ja -elimissä ja hänellä oli useita luottamustehtäviä. SDP:n toimintaan aktiivisesti osallistunut Happonen oli puolueen jäsen yli 60 vuotta.

Julkaisuja
 Syytä on sanoa, 1944
 K.-A. Fagerholm: mies ja työkenttä: mannen och verket, 1961, R. H. Oittinen, Aarre Happonen, Päiviö Hetemäki, Kauno Kleemola, Mauno Koivisto, Pekka Kuusi, Torsten Steinby

Lähteet 
 

Suomalaiset ammattiyhdistysjohtajat
Suomalaiset päätoimittajat
 Vuonna 1910 syntyneet
Vuonna 1989 kuolleet
Puheen salaisuudet – Fonetiikan uusia suuntia

Puheen salaisuudet – Fonetiikan uusia suuntia on vuonna 2005 ilmestynyt Antti Iivosen toimittama suomenkielinen fonetiikan oppikirja.

Lähteet 

Suomalaiset tietokirjat
Kirjat kielitieteestä
Vuoden 2005 kirjat
Oppikirjat
Jirka Hakala

Jirka Hakala (s. 23. toukokuuta 1986 Ylivieska) on keskustalainen poliitikko ja politiikan taustatoimija. Politiikkaan Hakala lähti mukaan opiskellessaan Lapin yliopistossa tullen mm. valituksi Lapin yliopiston ylioppilaskunnan hallitukseen vuonna 2009 ja Keskustan Opiskelijaliiton puheenjohtajaksi vuonna 2012. Hakala on toiminut myös Keskustan puoluetoimistolla poliittisena suunnittelijana ja Keskustan Keski-Pohjanmaan piirin toiminnanjohtajana. Hakala pyrki myös vuonna 2018 Keskustan puoluesihteeriksi, muttei tullut valituksi. Vuonna 2019 Hakala nimettiin puolustusministeri Antti Kaikkosen erityisavustajaksi.

Hakala oli myös Keskustan puoluehallituksen jäsen vuosina 2013-2014.

Koulutus 
Hakala on opiskellut hallintotieteitä Lapin yliopistossa. Ylioppilaaksi hän valmistui vuonna 2005 Kokkolan yhteislyseon lukiosta.

Aiheesta muualla 
 Jirka Hakalan kotisivut

Lähteet 

Suomen Keskustan poliitikot
Vuonna 1986 syntyneet
Elävät henkilöt
Puhuva ihminen – Puhetieteiden perusteet

Puhuva ihminen – Puhetieteiden perusteet on vuonna 2009 ilmestynyt Olli Aaltosen, Reijo Aulangon, Antti Iivosen, Anu Klipin ja Martti Vainion toimittama suomenkielinen puhetieteen perusteos.

Lähteet 

Suomalaiset tietokirjat
Kirjat kielitieteestä
Oppikirjat
Vuoden 2009 kirjat
Helmi Tähtinen

Helmi Amanda Tähtinen (7. joulukuuta 1882 Jämsä – 1961) oli suomalainen näyttelijä. Hän näytteli Suomen Kansallisteatterissa 1900-luvun alkuvuosina.

Elämä ja ura 
Helmi Tähtisen vanhemmat olivat opettaja Mikko Tähtinen ja Amanda Sjöblom.
Hän sai näyttämöopetusta Kaarola Avellanin johdolla ja aloitti ammattimaisen näyttelijän uransa Suomalaisessa Maaseututeatterissa vuonna 1901. Seuraavana vuonna hän siirtyi Suomen Kansallisteatteriin, missä hän näytteli kevääseen 1908.

Tähtinen näytteli noin sata roolia. Hänen tehtäviään olivat muun muassa Maiju näytelmässä Papin perhe, Susanne näytelmässä Figaron häät ja Katri laulunäytelmässä Tukkijoella. William Shakespearen Kesäyön unelmassa Tähtinen näytteli Hermiaa ja Aleksis Kiven Nummisuutareissa hänellä oli Kreetan osa.

Helmi Tähtinen avioitui kruununnimismies Mauri Honkajuuren kanssa 1908. Pariskunnalle syntyi yksi tytär ja kolme poikaa, joista Paavo Honkajuuri teki merkittävän uran teollisuusjohtajana.

Lähteet

Viitteet

Aiheesta muualla 
Näyttelijäliitto.fi: Näyttelijäliiton ystävyysjäsenet / 1940-luku 
Biografiasampo.fi: Helmi Amanda Tähtinen

Suomalaiset näyttelijät
Vuonna 1882 syntyneet
Vuonna 1961 kuolleet
Jussi Viljanen

Jussi Viljanen on suomalainen pesäpallon pelinjohtaja. Hän on ollut kahdeksan kertaa naisten Superpesiksessä Suomen-mestaruuden voittaneen joukkueen pelinjohtajana: Jyväskylän Kirissä 1996 ja 1997, Porin Pesäkarhuissa 2002 sekä Jyväskylän Kirittärissä 2009, 2010, 2016, 2018 ja 2019. Hän saavutti ykköspelinjohtajana ennätyksellisen 500 Superpesis-ottelun rajan heinäkuussa 2019. "Nalle" Viljanen on toiminut Itä–Länsi-ottelussa pelinjohtajana kahdeksan kertaa.

Lähteet 

Suomalaiset henkilöt
Pesäpallon pelinjohtajat
Syntymävuosi puuttuu
Elävät henkilöt
R-Type

R-Type on Iremin kehittämä ja julkaisema shoot ’em up, joka julkaistiin vuonna  kolikkopelinä ja sen jälkeen useille muille alustoille. Pelin jakelija Pohjois-Amerikassa oli Nintendo.

Pelin on sanottu vaikuttaneen räiskintäpelien lajityypin modernisointiin.

Pelille on julkaistu useita seuraajia kuten R-Type Leo, R-Type Delta ja R-Type Final. R-Type I ja R-Type II olivat sama peli jaettuna kahdeksi osaksi PC Enginelle julkaisua varten.

Vastaanotto 
Pelin Amiga-versio on saanut Zzap!64-lehden arvostelussa arvosanaksi 94%.

Pelin Atari ST -versio on saanut ST Amiga Format -lehden arvostelussa arvosanaksi 96%.

Lähteet

Aiheesta muualla 
 
 
 
 
 
 

Vuoden 1987 videopelit
Kolikkopelit
Setämies

Setämies on tarkoittanut vanhastaan isännän luona asuvaa veljeä, nykyään sillä saatetaan tarkoittaa setämäistä, keski-ikäistä, asenteiltaan vanhoillista miestä. Sana lisättiin Kielitoimiston sanakirjaan vuonna 2018.

Sanaan voidaan liittää ikään, ulkonäköön ja seksuaalisuuteen liittyviä kielteisiä adjektiiveja, kuten ahdisteleva, ällöttävä, säälittävä ja lihava. Sanaa onkin käytetty yhtäältä loukkaavissa ja toisaalta itseironisissa yhteyksissä.

Dosentti Vesa Heikkisen tutkimuksen perusteella sanaa setämies käytetään leimallisesti kielteisessä merkityksessä ja se ei kuulu yleiskieleen, sitä ei ollut juurikaan uutisaineistossa, edes mielipidekirjoituksissa. Sen kanssa yhdessä esiintyivät yleisimmin kielteiset sanat, kuten yllä mainitut ja pervo, irstas, vihainen, ruma, haiseva, sekä muun muassa seksi, naida, vittu ja pano sekä harvoin jokin myönteinen sana, kuten norja.

Heikkinen havaitsi, että jotkut miehet ovat yrittäneet riisua setämies-sanaa solvaamiseen käyttäjiä aseista kutsumalla itseään setämiehiksi samaan tapaan kuin osa maahanmuuttajista käyttää mamu-sanaa myönteisesti itsestään. Hänen mukaansa silti kaikki sanan käytöt vahvistavat kielen sukupuolittamista ja sukupuolten vastakkainasettelua.

Yleisyys 
Vuonna 2015 setämiestä käytettiin keskustelupalstoilla 3 331 tekstissä, vuonna 2017 jo 10 051 tekstissä. Myös Twitterissä käyttö on lisääntynyt, mutta muissa yhteyksissä se ollut vakaampaa.

Katso myös 
 Tytöttely
 Vihainen valkoinen mies

Lähteet

Aiheesta muualla 
 

Haukkumasanat
Maatalousammatit
Mies
Manchester United WFC

Manchester United Women FC on englantilainen naisten jalkapalloseura, joka perustettiin vuonna 2018. Se nousi pääsarjana toimivaan FA WSL:ään heti ensimmäisen Championship-kautensa päätteeksi keväällä 2019.

Joukkueen valmentajana on kesästä 2021 alkaen toiminut Marc Skinner, joka seurasi maajoukkueessa yli sata ottelua pelannutta Casey Stoneya.

Edustusjoukkue 
Päivitetty 23. lokakuuta 2022

Lähteet 

Englantilaiset jalkapalloseurat
Calculus Fennicus

Calculus Fennicus on vuonna 2015 ilmestynyt Juhani Pitkärannan kirjoittama suomenkielinen matematiikan Calculus.  Se on ensimmäinen suomenkielinen kokonaisvaltainen insinöörimatematiikan Calculus, joka kattaa yhtenä teoksena laajan alueen.

Calculukseksi teosta kutsutaan kun se pyrkii kattamaan tietyn matematiikan osa-alueen kokonaisvaltaisesti. Calculus on matematiikan peruskursseille tarkoitettu oppikirja. Syventävien kurssien teoksia ei yleensä kutsuta Calculuksiksi. 

Paperiversiona Calculus Fennicus on fyysiselta kooltaan A4-kokoinen teos ja painaa useita kiloja. Se on saatavana myös pdf-versiona.

Pitkäranta on kirjoittanut Calculus Fennicuksen ollessaan professori emeritus. 

1968 Pitkäranta aloitti Otaniemessä opiskelijana matematiikkaan tutustumisen Harri Rikkosen matematiikan pitkällä peruskurssilla. Vaikutteita matemaattiseen kirjoittamiseen hän on myöhemmin saanut Simo K. Kivelältä.

Lähteet 

Kirjat matematiikasta
Oppikirjat
Vuoden 2015 kirjat
Aino Hausmann

Aino Hausmann , o.s. Kaartinen (25. helmikuuta 1901 Helsinki – 17. syyskuuta 1972) oli suomalainen tekstiilitaiteilija ja käsityönopettaja.

Henkilöhistoria
Hausmannin vanhemmat olivat talousneuvos Heikki Kaartinen ja Matilda Kosonen ja puoliso 1924–1942 liikemies Heinrich Carl Aleksander Hausmann. Aino Hausmann tuli ylioppilaaksi 1919 ja suoritti käsityöseminaarin 1922, Berliinissä hän opiskeli  Schule Reimannissa 1922–1923 ja Taideteollisen keskuskoulun käsityöosastolla 1931–1934, josta hän valmistui tekstiilitaiteilijaksi. Hän oli Suomen Käsityön Ystävät -yhtiön toimitusjohtaja 1943 ja yhtiön kotitalouskeskuksen käsityökonsulentti 1944–1949. Hausmannin nimeä kantava SKR:n rahasto vuodelta 1962, joka perustuu hänen lahjoitukseensa, tukee taidekäsityön harjoittajia, taideteollisuusjärjestöjä ja sokeiden henkistä työtä ja akateemista koulutusta sekä edistää taidekäsityön tekemistä tunnetuksi. Myös hänen vuonna 1950 perustamansa Aino-koti -säätiö jakaa apurahoja, jatko-opintoihin käsityönopettajille.

Julkaisuja
 Leluja, 1945, Aino Hausmann, Kaj Franck
 Neulemalleja lasten ja aikuisten pukimiin, 1946
 Villa emännän käsissä, 1947
 Neuletöitä ja kankaita: lajittelusta maatiaislampaan villasta, 1950 
 Talvea pakoon etelän kesään: lähikuvia Etelä-Afrikan matkalta, 1951
 Ommeltavia  kirjaimia,  1952, Aino Hausmann, Juhani Hausmann
 Kapiokirstu, 1956

Lähteet 

Suomalaiset tekstiilitaiteilijat
Suomalaiset opettajat
Suomalaiset tietokirjailijat
 Suomalaiset lahjoittajat
Vuonna 1901 syntyneet
Vuonna 1972 kuolleet
Marsha P. Johnson

Marsha P. Johnson (alk. Malcolm Michaels, Jr.; ) oli yhdysvaltalainen ihmisoikeusaktivisti, seksityöntekijä ja drag queen. Hänet tunnetaan erityisesti roolistaan Stonewallin mellakoissa 1969 sekä aktivismistaan seksuaali- ja sukupuolivähemmistöjen, erityisesti transsukupuolisten, oikeuksien puolesta. Yhdessä Sylvia Riveran kanssa hän perusti järjestön nimeltä Street Transvestite Action Revolutionaries, lyhennettynä S.T.A.R.. 

Johnson toimi myös Andy Warholin mallina ja esiintyi drag-ryhmä Hot Peachesin kanssa. Hän oli varsinkin New Yorkin Greenwich Villagen seksityöläisten keskuudessa tunnettu hahmo. Elämänsä viimeiset vuodet Johnson toimi AIDS-aktivistina. Heinäkuussa 1992, pian pride-paraatin jälkeen Johnsonin ruumis löydettiin kellumasta Hudson-joessa. Kuolema todettiin alun perin itsemurhaksi, mutta sitä on pidetty myös mahdollisena henkirikoksena. Uuden poliisitutkinnan myötä Johnsonin kuolinsyy on virallisesti määrittelemätön.

Lähteet 
 Kasino, Michael (2012): Pay It No Mind – The Life and Times of Marsha P. Johnson (dokumenttielokuva)

Viitteet

Aiheesta muualla
 Johnson IMDb:ssa
 Village Voice: The Drag of Politics 15.6.1979
  (pätkiä Johnsonin esityksistä)
 Sylvia Rivera Reflects on the Spirit of Marsha P Johnson (ote Randy Wickerin haastattelusta 21.9.1995)
  (Johnsonin ystävät muistelevat)
  (Johnsonin ystävä kertoo haastattelussa nähneensä miehiä, jotka ahdistelivat Johnsonia)

Yhdysvaltalaiset ihmisoikeusaktivistit
Yhdysvaltalaiset drag-artistit
Vuonna 1945 syntyneet
Vuonna 1992 kuolleet
João Félix

João Félix Sequeira (s. 10. marraskuuta 1999 Viseu) on portugalilainen jalkapalloilija. Hän edustaa Espanjan pääsarjassa pelaavaa Atlético Madridia. João Félix on pelipaikaltaan hyökkääjä.

Seurajoukkueura 
João Félix teki läpimurtonsa pääsarjatasolla lissabonilaisessa Benficassa kaudella 2018–2019, jolloin seura myös voitti liigamestaruuden. Hän teki kauden aikana 15 maalia ja antoi yhdeksän maalisyöttöä. Hän pelasi tuolla kaudella Mestarien liigassa yhden ottelun ja Eurooppa-liigassa kuusi ottelua. Hän teki Eurooppa-liigan puolivälierien ensimmäisessä osaottelussa Eintracht Frankfurtia vastaan kolme maalia ja syötti yhden, mikä ei kuitenkaan riittänyt jatkopaikkaan Frankfurtin oltua vierasmaalisäännön turvin parempi.

João Félix siirtyi Atlético Madridiin heinäkuussa 2019. Lehtitietojen mukaan seura maksoi hänestä 126 miljoonan euron siirtosumman, mikä teki hänestä maailman kaikkien aikojen neljänneksi kalleimman pelaajahankinnan. Kaudella 2020–2021 joukkue voitti Espanjan-mestaruuden. João Félix pelasi kaudella 2019–2020 La Ligassa 27 ottelua ja teki niissä kuusi maalia, joista kaksi kesäkuussa 2020 Osasunaa vastaan. Mestaruuskaudella hän pelasi 31 ottelua ja teki niissä seitsemän maalia, joista kaksi lokakuun lopulla Osasunaa ja kaksi marraskuun alussa Cádizia vastaan. Mestarien liigassa João Félix pelasi ensimmäisellä Atlético-kaudellaan kuusi ottelua, joissa hän teki kolme maalia, ja toisella kahdeksan ottelua, joissa hän teki kolme maalia.

Maajoukkueura 
João Félix teki ensiesiintymisensä maansa maajoukkueessa Kansojen liigan välieräottelussa Sveitsiä vastaan kesäkuussa 2019. Portugali voitti turnauksen kaadettuaan loppuottelussa Hollannin. João Félix on ennen kesän 2021 EM-kilpailuja pelannut 17 maaottelua, joissa 11 kertaa avauskokoonpanossa. Hän on tehnyt kolme maaottelumaalia: syyskuussa 2020 Kansojen liigan kotiottelussa Kroatiaa, marraskuussa 2020 ystävyysottelussa Andorraa ja kuusi päivää edellisen jälkeen Kansojen liigan vierasottelussa Kroatiaa vastaan.

Lähteet 

Portugalilaiset jalkapalloilijat
Vuonna 1999 syntyneet
Elävät henkilöt
Sitowise

Sitowise Group Oyj on suomalainen rakennetun ympäristön suunnittelu- ja konsultointiyritys, jolla on lähes 1 900 työntekijää. Sitowise listautui Helsingin pörssiin maaliskuussa 2021.

Historiaa 
Sitowise syntyi vuonna 2018 Sito Oy:n ja Wise Group Finland Oy:n fuusioituessa. Sitowise on kasvanut sen jälkeen yritysostoin ja oli Suomen suurin suomalaisomisteinen rakennuskonsultointia tarjoava yritys vuonna 2019.

Yritysostojen myötä Sitowiseen ovat liittyneet ainakin Dimenteq (it), Maapörssi, Kon-Ins(infra- ja maisemasuunnittelu), Envimetria (ympäristötekniset mittauspalvelut), Siltaexpert (sillat ja taitorakenteet), LVI-Insinöörit, Sweetlakes (it), Paloässät, Ficonic Solutions (it), TFIP, VVS Kompetens, Benviroc, MSDI, Enco (kiinteistöjohtaminen) ja Infracontrol. Ruotsissa Sitowise omistaa viisi yhtiötä, joista kaksi, BTB ja Karlsson & Segelström Construct AB, toimivat rakenne- ja geotekniikan alalla. Toiset kaksi ovat maanalaisiin infrahankkeisiin erikoistunut TFIP ja VVS-Kompetens. Infracontrol tarjoaa ympäristön infrastruktuuriin liittyviä it-palveluita.

Tietoliikennetoimintayksiköstä on luovuttu.

Sitowise listautui Helsingin pörssiin maaliskuussa 2021, osakekaupankäynti alkoi 25.03.2021.

Tunnustuksia 

 Itä-Suomen paras rakennusalan yhteistyöhanke -tunnustus Kuopion museon hybridiallianssille. Sitowise vastasi rakennesuunnittelusta sekä akustiikka- ja valosuunnittelusta 
 Finlandia-palkinto Käärmetalon peruskorjaukselle : Sitowise vastasi kohteen korjausrakenne- ja sähkösuunnittelusta.
 1. sija ideakilpailussa Turun Linnanniemen alueen suunnittelusta.

Lähteet

Aiheesta muualla 

 Sitowisen www-sivut

Suomalaiset pörssiyhtiöt
Suunnittelu- ja konsultointitoimistot
Affalterbach

Affalterbach on kunta Ludwigsburgin piirikunnassa Baden-Württembergin osavaltiossa lounaisessa Saksassa. Se sijaitsee noin 20 kilometriä Stuttgartista koilliseen. Affalterbach tunnettaneen parhaiten Mercedes-AMG:n kotipaikkana.

Maantiede 
Affalterbach sijaitsee Buchenbachtal-nimisessä laaksossa. Sen korkein kohta on Lemberg, joka kohoaa 365 metriä merenpinnan yläpuolelle.

Historia 
Varhaisin asiakirjamaininta Affalterbachista on päivätty 9. tammikuuta 972. Arkeologisten löytöjen perusteella alueella on kuitenkin asuttu jo kivikaudelta lähtien. Affalterbachin lähistöltä on löydetty myös Steinheimin ihmisen kallo, jonka iäksi on arvioitu 250 000 vuotta. Affalter on ikivanha omenapuuta (nyk. Apfelbaum) tarkoittava sana. Vuonna 496 käytiin taistelu, jossa frankit löivät alemannit, ja nykyisen Affalterbachin alueesta tuli kahden heimon rajaseutua. Tilastotietoa Affalterbachista on vasta vuodelta 1525. Tuolloin taloja laskettiin olevan 43 ja lisäksi Wolfsöldenissä oli kolme taloa. Asukkaita oli 270. Affalterbach kehittyi voimakkaasti 1500-luvun kuluessa. Seuraavalla vuosisadalla käyty kolmikymmenvuotinen sota oli tuhoisa myös Affalterbachille, ja toipuminen oli hidasta. 1800-luvun alussa paikkakunnalla asui runsaat tuhat ihmistä.

1800-luvulla väkiluku kasvoi ripeästi, eikä maanviljelys kyennyt enää elättämään koko väestöä. Poismuutto oli runsasta, vaikka uusia elinkeinoja syntyi maanviljelyksen rinnalle. Kuten muuallakin Euroopassa, siirtolaisuuden keskeisin kohdemaa oli Yhdysvallat. Palvelut ja teollisuus eivät saaneet kunnollista jalansijaa Affalterbachissa, joten se jäi maalaiskyläksi, jossa toisen maailmansodan kynnyksellä asui noin tuhat ihmistä.

Affalterbach alkoi modernisoitua vasta 1960-luvulla. Paikkakunnalle on asettunut muun muassa korkean teknologian yrityksiä.

Lähteet ja viitteet

Aiheesta muualla 
Affalterbach, Baden-Württemberg, Saksa  — Sunrise, Sunset, and Daylength

Baden-Württembergin kunnat
Villers

Villers -nimisiä paikkoja ovat:

 Villers-Agron-Aiguizy, kunta Aisnen departementissa Ranskassa
 Villers-Bocage, kylä Calvadosin departementissa Ranskassa
 Villers-Bocagen taistelu toisessa maailmansodassa kesäkuussa 1944
 Villers-Bretonneux, kunta Sommen departementissa Ranskassa
 Villers-Cotterêts, kunta Aisnen departementissa Ranskassa
 Villers-Semeuse, kunta Ardennesin departementissa Ranskassa
 Villers-sur-Mer, kunta Calvadosin departementissa Ranskassa
 Villers-la-Montagne, kunta Meurthe-et-Mosellen departementissa Ranskassa
 Villers-lès-Nancy, kunta Meurthe-et-Mosellen departementissa Ranskassa
 Villers-en-Prayères, entinen kunta Aisnen departementissa Ranskassa
 Villers-la-Ville, kunta Brabantin provinssissa Belgiassa
 Villersin luostari, muinainen sisterssiläisluostari Belgiassa lähellä Villers-la-Villeä.
Betsy Ross Bridge

Betsy Ross Bridge on Delawarejoen ylittävä teräsristikkosilta Pennsylvanian ja New Jerseyn osavaltioiden välillä Yhdysvalloissa. Sillan länsipäässä on Philadelphian kaupunki ja idässä Pennsauken. Silta on 2 586 metriä pitkä, ja siinä on kuusi kaistaa.

Betsy Ross Bridge on Yhdysvaltain ensimmäinen maantiesilta, joka on nimetty naisen mukaan. Se avattiin vuonna 1976 Yhdysvaltain itsenäisyyden 200-vuotisjuhlavuonna. Betsy Ross oli philadelphialainen verhoilija, joka tarinan mukaan ompeli Yhdysvaltain lipun vuonna 1776.

Lähteet 

Tieliikennesillat
Palkkisillat
New Jerseyn sillat
Pennsylvanian rakennukset ja rakennelmat
Pennsylvanian liikenne